**Agrárminiszter**

a közalkalmazottak jogállásáról szóló 1992. évi XXXIII. törvény 20/A. § alapján

pályázatot hirdet

a **Magyar Mezőgazdasági Múzeum és Könyvtárnál**

**muzeológus munkakörben főigazgató (magasabb vezető)**

beosztás ellátására.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

teljes munkaidő

**A vezetői megbízás időtartama:**

a vezetői megbízás határozott időre, 5 évig szól.

**A munkavégzés helye:**

Budapest, 1146 Városliget, Vajdahunyad vára

**A beosztáshoz tartozó, illetve a vezetői megbízással járó lényeges feladatok:**

A főigazgató ellátja a Magyar Mezőgazdasági Múzeum és Könyvtár alapító okiratában, szervezeti és működési szabályzatában (megtalálható az intézmény honlapján) meghatározott feladatokat. Így különösen: kapcsolatot tart a fenntartóval, költségvetési szerv vezetőjeként felel az intézmény tevékenységeinek jogszabályokban és a jóváhagyott költségvetésben foglaltaknak megfelelő ellátásáért, valamint belső kontrollrendszerért, biztosítja az intézmény működéséhez szükséges személyi és tárgyi feltételeket, ellátja a munkáltatói jogokat az intézmény munkavállalói tekintetében, vezeti, irányítja és ellenőrzi az intézmény szakmai munkáját, fejleszti a múzeum hazai és nemzetközi kapcsolatait.

**Illetmény és juttatások:**

Az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény (a továbbiakban: Kjt.) valamint a közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezéséről szóló 150/1992. (XI.20.) Korm. rendelet rendelkezései az irányadók.

**Pályázati feltételek:**

* egyetem;
* mesterfokozatú végzettség és szakirányú szakképzettség vagy jogász vagy közgazdász szakképzettség;
* cselekvőképesség;
* magyar állampolgárság, vagy külön jogszabály szerint a szabad mozgás és tartózkodás
* jogával rendelkező, illetve bevándorolt vagy letelepedett státusz;
* büntetlen előélet;
* tárgyalásszintű idegennyelv-ismeret [államilag elismert komplex típusú középfokú (B2) nyelvvizsga-bizonyítvány, vagy azzal egyenértékű okirat, a szakmai gyakorlat külföldi teljesítéséről szóló igazolás bemutatásával igazolt];
* a végzettségének és szakképzettségének vagy az intézmény alaptevékenységének megfelelő jogviszonyban legalább öt éves szakmai gyakorlat;
* kiemelkedő szakirányú tudományos tevékenység;
* legalább 10 éves múzeumi szakmai gyakorlat, amelyből 5 év vezetői gyakorlat;
* államháztartási ismeretek;
* egészségügyi alkalmasság;
* felhasználói szintű MS Office (irodai alkalmazások) ismeretek.

**A pályázat elbírálásánál előnyt jelent:**

* marketing, illetve a korszerű intézménymenedzsment területén szerzett tapasztalat;
* szakmai (agrár), társadalmi és egyéb szervezetben való aktív részvétel;
* egy további idegen nyelv tárgyalási szintű ismerete (angol, német, francia, spanyol);
* az intézmény alaptevékenységének megfelelő intézményben szerzett magasabb vezetői gyakorlat.

**A pályázat részeként benyújtandó iratok, igazolások:**

* részletes életutat bemutató szakmai önéletrajz az eddigi munkahelyek, munkakörök feltüntetésével, a szakmai munka részletes ismertetésével (tudományos tevékenységet bemutató publikációs jegyzék);
* iskolai végzettséget, szakképzettséget és egyéb végzettséget igazoló iratok másolata;
* a megpályázott intézmény vezetésére vonatkozó 5 éves szakmai program;
* 90 napnál nem régebbi keltezésű hatósági erkölcsi bizonyítvány, mely igazolja a büntetlen előéletet, valamint azt, hogy a pályázó nem áll a közalkalmazotti jogviszony létesítéséhez szükséges foglalkozás gyakorlásától való eltiltás hatálya alatt;
* nyilatkozat, amelyben a pályázó vállalja az igazgatóvá történő megbízása esetén a vagyonnyilatkozat-tételi kötelezettség teljesítését;
* nyilatkozat, amelyben a pályázó hozzájárul a pályázati anyagában foglalt személyes adatainak a pályázati eljárással összefüggésben szükséges kezeléséhez.
* **A beosztás betölthetőségének időpontja:**

A beosztás legkorábban 2019. szeptember 16. napjától tölthető be.

**A pályázat benyújtásának határideje:** 2019. július 16.

A pályázati kiírással kapcsolatosan további információt Mácsár Zsuzsanna, az Agrárszakképzési Főosztály osztályvezetője munkanapokon de. 8 és 11 óra között nyújt a   
+36 (1) 795-1004 -es telefonszámon.

**A pályázatok benyújtásának módja:**

Elektronikus úton a „SZIF/1213/3/2019., MMgMK, főigazgató” tárggyal a Személyügyi és Igazgatási Főosztály részére a hatterintezmenyek@am.gov.hu e-mail címre.

**A pályázat elbírálásának módja, rendje:** A határidőt követően megküldött, a pályázati feltételeknek nem megfelelő pályázat érvénytelen. Az érvényes pályázatok előzetes szűrése után a benyújtási határidőt követő 21 napon belül a pályázókat legalább háromtagú bíráló bizottság hallgatja meg. A főigazgató személyéről ─ a bizottság véleményét mérlegelve ─ a pályázati határidő lejártát követő 60 napon belül az agrárminiszter dönt. A döntésről valamennyi pályázó elektronikus úton kap értesítést.

**A pályázat elbírálásának határideje:** 2019. szeptember 13.

**A pályázati kiírás további közzétételének helye, ideje:**

* [www. kozigallas.gov.hu](http://www.kozigallas.gov.hu) internetes oldal – 2019. június 17.
* Oktatási és Kulturális Közlöny aktuális száma
* Az Intézmény honlapján – 2019. június 17.

**A munkáltatóval kapcsolatos egyéb lényeges információ:**

A pályázatban csak a kiírás feltételeinek mindenben megfelelő, határidőre beérkezett dokumentumokkal rendelkező pályázó vesz részt. Hiánypótlásnak nincs helye. A főigazgatót az agrárminiszter nevezi ki. A főigazgató felett a munkáltatói jogokat az agrárminiszter gyakorolja. Vezetői megbízást az a személy kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető. Az agrárminiszter fenntartja a pályázat eredménytelenné nyilvánításának jogát.